Source: https://www.prosport.ro/alte-sporturi/handbal/un-nou-transfer-la-csm-bucuresti-vetkova-a-semnat-pe-doi-ani-12140552
Timestamp: 2020-08-13 14:59:24+00:00

Document:
Un nou transfer la CSM București. Vetkova a semnat pe doi ani - Prosport
Autori: Adrian Costeiu, Marius Hutu Publicat: 24 Feb. 2014, 16:54 Actualizat: 24 Feb. 2014, 16:55 Handbal
După ce ProSport a anunțat în exclusivitate vineri că echipa bucureșteană le-a convins pe Oana Manea și Talida Tolnai să semneze încă din această iarnă, CSM București a reușit să perfecteze un nou transfer. Este vorba despre pivotul rus Ekaterina Vetkova (27 de ani), care se va întoarce în Liga Națională, după ce a mai evoluat la Oltchim Râmnicu Vâlcea. Vetkova va veni la echipa bucureșteană de la echipa rusă Astrahanocika Astrahan, cu care a ajuns în acest sezon în sferturile de finală ale Cupei EHF, acolo unde va evolua împotriva echipei Bayer Leverkusen.
57 de goluri în 125 de meciuri a înscris Vetkova pentru naționala Rusiei
Vetkova – Manea, un cuplu reîntregit la CSM
Pivotul rus de 27 de ani se întoarce în România, după ce a fost legitimat două sezoane la Oltchim Râmnicu Vâlcea. Totuși, Vetkova nu s-a impus în echipa vâlceană, iar în returul sezonului 2012-2013 a fost împrumutată la echipa rusă Astrahanocika Astrahan, unde a și evoluat în acest sezon. Campioană mondială cu naționala Rusiei în 2009 și câștigătoare a Ligii cu Zvezda Zvenigorod în 2008, Vetkova este o specialistă în defensivă și urmează să facă pereche pe semicerc cu Oana Manea, fosta sa coechipieră de la Oltchim Râmnicu Vâlcea, formând unul dintre cele mai puternice cupluri de pivoți din Europa.
Vetkova e campioană mondială cu naționala Rusiei în 2009
Patru brazilience, o suedeză și o iberică au semnat deja
Investițiile masive de la CSM București încep să contureze o echipă care ar putea, cu adevărat, să conteze în cupele europene. Fostele jucătoare ale Oltchimului, Iulia Curea și Patricia Vizitiu, au fost deja prezentate de echipa bucureșteană, la fel ca și noua antrenoare, daneza Mette Klit. În total însă, Bucureștiul va aduce alte șase jucătoare. Este vorba despre o legiune braziliană – Ana Paula Rodrigues, Deonise Cavaleiro, Fernanda Franca da Silva (toate Hypo Viena) și portarul Maysa Pessoa (Dinamo Volgograd), plus suedeza Linnea Torstenson (Viborg) și extrema spaniolă Carmen Martin (Krim). Constantin Căliman, președintele lui CSM București, a confirmat deja pentru ProSport că transferurile sunt realizate, jucătoarele urmând să fie prezentate în următoarele luni.
Tags: csm bucurestiekaterina vetkovaoltchim ramnicu valcea

References: CSM 
 CSM 
 CSM

 CSM 
 CSM 
 csm